Marius Holm, leder i miljøstiftelsen ZERO er knallhard i sin kritikk:
-Erna Solberg viser manglende klimalederskap. Hun har ikke gitt Høyre-FrP-regjeringen et klimaprosjekt og styrer mot en svekking av klimaforliket.
-Vi er skuffet over at det gis avgiftslette på fossile motorsykler og snøscootere. Vi hadde stor tiltro til at regjeringen skulle gjøre det enklere å velge miljøvennlige kjøretøy, som ladbare hybrider, sier Holm.
-De store grepene for grønt skifte mangler fullstendig. I stedet for omstilling gjennom en grønn skatteomlegging, nye grep for innfasing av lavutslippskjøretøy, en plan for å vri investeringene fra fossil til fornybare investeringer, er dette et budsjett som kjører på med full gass på norsk sokkel. Høyre og FrP viser med dette budsjettforslaget at et grønt skifte fortsatt er i det blå under Erna Solbergs ledelse, og overlater klimainitiativet til Venstre, KrF og opposisjonen på Stortinget, skriver Marius Holm i en pressemelding.